cyanic-selkie/wikianc huggingface dataset:
Petrolacosaurus
Petrolacosaurus on diapsideihin kuuluva matelijasuku, joka eli kivihiilikauden lopulla. Suvun ainoa laji on P. kansensis. Petrolacosaurus oli hyönteissyöjä ja noin 40 senttimetriä pitkä. Petrolacosaurus muistutti toista varhaisiin diapsideihin kuulunutta sukua, Araeoscelista ja myöskin nykyisiä liskoja. Petrolacosauruksen fossiileja löydettiin ensimmäisenä diapsideista ja sen jäänteitä on löytynyt Kansasista, Yhdysvalloista.
Uuden-Seelannin naisten jalkapallomaajoukkue
Uuden-Seelannin naisten jalkapallomaajoukkue edustaa Uutta-Seelantia naisten jalkapallon kansainvälisissä otteluissa.
Tervetuloa, Mr. Chance!
Elokuva valittiin National Film Registryyn vuonna 2015. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Edmund Becker
Ura valmentajana
Beckerin johdolla 2. Bundesliigan häntäpäähän juuttunut KSC aloitti määrätietoisen nousunsa kohti 1. Bundesliigaa. Kaudella 2005–06 sijoitus oli jo lupauksia antavasti kuudes. Hyökkäysvoittoista pelityyliä suosivan Beckerin johdolla KSC dominoi 2. Bundesliigaa kaudella 2006–07 ja vei lopulta voiton kahdeksan pisteen erolla FC Hansa Rostockiin ja unelma pääsarjaan paluusta toteutui.
Väärnin pappila
pienoiskuva|Juhani Ahon muistolaatta Väärnin pappilan päärakennuksen julkisivussa. Entisöity pappila avattiin marraskuussa 2008 nähtävyytenä, käyntikohteena sekä kulttuurin ja kokoontumisen paikkana. Tuhoutumassa olleen pappilan peruskorjaushankkeen toteutti Väärnin Pappila Oy, jonka perustivat kirjailija Minna Kettunen ja hänen puolisonsa muusikko Jarkka Rissanen. Väärnin Pappila on heidän perheyrityksensä ja kotinsa.
Messut
Historia
Suomen ensimmäiset messut järjestettiin Helsingissä Johanneksenkirkon kentällä kesällä 1920. Niillä vieraili yli 120 000 kävijää, mikä oli valtava määrä aikana, jolloin Helsingissä oli 152 000 asukasta. Messut järjesti vuonna 1919 perustettu Suomen Messut Osuuskunta.
Mariano García Remón
Valmennusura
Kaudella 2004–2005 García Remón aloitti José Antonio Camachon apuvalmentajana Real Madridissa. Camacho kuitenkin erosi tehtävästään jo kolmen sarjakierroksen jälkeen, kun Real Madridin kausi sekä kotimaan sarjassa että Mestarien liigassa alkoi heikosti. García Remón nousi Camachon tilalle päävalmentajaksi, mutta hänen kohtalonsa oli joutua erotetuksi ennen vuodenvaihdetta huolimatta joukkueen kohentuneesta ilmeestä. Hänet korvasi muun muassa Brasilian maajoukkuetta aikaisemmin valmentanut Vanderlei Luxemburgo.
Eteläamerikanpöllönen
Eteläamerikanpöllönen (Megascops choliba aiemmin Otus choliba) on pöllöihin kuuluva lintu. Sitä tavataan hyvin laajalla alueella Etelä- ja Keski-Amerikassa: Boliviassa, Brasiliassa, Kolumbiassa, Costa Ricassa, Ecuadorissa, Ranskan Guyanassa, Guyanassa, Panamassa, Paraguayssa, Perussa, Surinamessa, Trinidad ja Tobagossa, Uruguayssa ja Venezuelassa.
Kuvaus
Polymorfisena lajina sen väri vaihtelee suuresti. Se voi olla kokonaan harmaanruskea tai joskus ruskea tai punaruskea, mutta aina siinä on selvästi musta reuna naamassa ja sen silmät ovat keltaiset. Sen pituus on 21–23 cm. Se painaa 97–160 grammaa.
Ranbir Kapoor
Kapoor on tunnetusta näyttelijäsuvusta; hänen vanhempansa ovat Rishi Kapoor ja Neetu Singh, ja Raj Kapoor oli hänen isoisänsä. Kapoor teki näyttelijändebyyttinsä romanttisessa elokuvassa Saawariya (2007), joka oli floppi, mutta Kapoor voitti parhaan miestulokkaan Filmfare Awards -palkinnon. Hän sai parhaan miespääosan Filmfare Awards -kriitikkopalkinnon rooleistaan kolmessa elokuvassa vuonna 2009 – draamakomediassa Wake Up Sid, komediassa Ajab Prem Ki Ghazab Kahani ja draamassa Rocket Singh: Salesman of the Year. Poliittinen draama Raajneeti (2010) toi hänelle lisää menestystä.
Kirov (1977)
Valmistus
Alus tilattiin Leningradista Itämeren telakalta, missä köli laskettiin 26. maaliskuuta 1974. Alus laskettiin vesille 27. joulukuuta 1977 ja valmistui 30. joulukuuta 1980. Nimensä Kirov sai bolševikki Sergei Kirovilta.
Berkeley Software Distribution
Berkeley Software Distribution (BSD), toisinaan myös Berkeley System Distribution tai Berkeley Unix, tarkoittaa Unixin toista päähaaraa ja siitä polveutuvia Unixin kaltaisia järjestelmiä.
Historia
Berkeleyssä oli juuri saatu PDP-11, johon Thompson auttoi asentamaan v6 Unixin. Tästä sai alkunsa "50 muutosta", jonka AT&T ei halunnut leviävän tiukan "ei tukea" -säännön johdosta. Thompson aloitti Pascal-kielen kääntäjän, jota Bill Joy ja Chuck Haley jatkoivat. Joy kehitti myös ex-tekstieditorin.
Vuonna 1991 Berkeleyn Computer Science Research Group (CSRG) poisti BSD 4.3:sta AT&T:n toteuttamat osat ja julkaisi loput nimellä Berkeley Networking Release 2 (Net/2). Bill ja Lynne Jolitz toteuttivat uudestaan puuttuvat kohdat. Net/2 -julkaisun lähdekoodit julkaistiin vuonna 1992, jolloin AT&T:n Unix System Laboratories nosti oikeuskanteen tekijänoikeuksista. Osana kiistan sovitusta kaikki pyynnöt Net/2-julkaisuun ohjattaisiin 4.4BSD(Lite) -versioon. BSD:n sanotaan olevan "geneettisesti Unix", jossa ei ole AT&T:n lähdekoodia muutoksien jälkeen.
BSD:n jälkeläisiä
Unixin kaltaisia BSD:stä polveutuvia järjestelmiä:
Hocico
thumb|Hocico Hocico on meksikolainen industrial-yhtye, jonka Eric Garcia a.k.a. Erk Aicrag (yhtyeen säveltäjä ja laulaja) ja Oscar Mayorga a.k.a. Racso Agroyam (kosketinsoittimet) perustivat vuonna 1993. Serkukset olivat kokeilleet elektronista musiikkia, sekoittaen industrialia ja EBM:ää jo viisitoistavuotiaasta asti. Yhtyeen musiikkia voi kuvailla ankeaksi ja aggressiiviseksi electronicaksi, tarkemmin sanottuna terrori EBM:ksi. Kappaleiden sanoitukset ovat espanjaa tai englantia. Espanjankielinen sana hocico tarkoittaa kuonoa ja on halveksiva termi, joka viittaa rumuuteen (esimerkiksi: ruma kuin koiran kuono), ja sitä käytetään lauseissa kuten callate el pinche hocico, joka vapaasti käännettynä tarkoittaa turpa umpeen.
Knuth Becker
Knuth Becker (1893 Hjørring, Tanska – 1974 Vår lähellä Ålborgia, Tanska) oli tanskalainen kirjailija. Hän arvosteli ankaraa elämänkatsomusta ja kasvatusta. Hänen tuotantonsa painottuu realismiin ja kuvaa eläytyvästi lapsen mielenliikkeitä.
Nordic Futsal Cup 2014
Vuoden 2014 Nordic Futsal Cup oli järjestyksessään toinen futsalin Pohjoismaiden-mestaruuskilpailu. Turnaus pelattiin Tampereen Pirkkahallissa ja Hyvinkään Martinhallissa 4.–7. joulukuuta 2014. Mukana olivat isäntämaa Suomen lisäksi Norja, Tanska ja hallitseva mestari Ruotsi. Joukkueet pelasivat turnauksessa yksinkertaisen sarjan.
Aito avioliitto (kansalaisaloite)
Historia
Eduskunta äänesti kansalaisaloitteeseen sisältyvästä lakiehdotuksesta 17. helmikuuta 2017. Kansalaisaloite kaatui lopullisesti äänin 120-48.
Oksitania (hallinnollinen alue)
Oksitania on yksi Ranskan 18 alueesta, jotka perustettiin vuoden 2016 alussa. Se muodostettiin yhdistämällä kaksi hallinnollista aluetta, Languedoc-Roussillon ja Midi-Pyrénées, uudeksi alueeksi. Oksitanian pääkaupunki on Toulouse.
Willie Dixon
Willie Dixon (oikealta nimeltään William James Dixon, 1. heinäkuuta 1915 – 29. tammikuuta 1992 ) oli yhdysvaltalainen blues-musiikin parissa työskennellyt basisti, laulaja, lauluntekijä ja tuottaja. Hän on yksi blues-musiikin keskeisistä hahmoista ja on työskennellyt lukuisten suurten bluesmuusikoiden kanssa. Myös rock-artistit ovat tehneet suuren määrän levytyksiä hänen kappaleistaan.
Varhaiset vaiheet
Lupaavasti alkaneen nyrkkeilijän uran sijasta Dixon päätti kuitenkin keskittyä musiikkiin. Tämä voi johtua hänen kuntosalilla tapaamastaan kitaristi Leonard "Baby Doo" Castonista, jonka kanssa Dixon ystävystyi ja esitti musiikkia. Vasta tässä vaiheessa Dixon otti basson soittimekseen. Oppia soittamiseen hän sai Castonilta. Dixon ja Caston laajensivat duonsa viiden hengen Five Breezes -nimiseksi yhtyeeksi ja levyttivät tällä nimellä Bluebird-merkille.
1960-luku
1960-luvun alkupuolella Dixonin bassonsoittoa alettiin kuulla yhä vähemmän Chessin levyillä, kun sähköbasso korvasi kontrabasson. Dixon alkoi 1960-luvulla järjestää kuuluisten bluesmuusikoiden tähdittämiä konsertteja kuten American Folk-Blues Festival -nimisiä tapahtumia. Hän toimi usein Horst Lippman -nimisen miehen leivissä ja sai tältä parempaa palkkaa kuin koskaan Chess-yhtiöltä. 1960-luvulla brittiläiset yhtyeet, kuten Rolling Stones ja Yardbirds, levyttivät uusia versioita Dixonin 1950-luvun kappaleista. Jotkut Chess-artistit, kuten Howlin' Wolf ja Koko Taylor, levyttivät yhä Dixonin tuoreempaa materiaalia.
Kuolema
Dixonin terveys heikkeni 1970- ja 1980-luvuilla pitkäaikaisen diabeteksen vuoksi, ja lopulta hänen toinen jalkansa amputoitiin. Dixon kuoli vuonna 1992 Kalifornian Burbankissa sydämen petettyä hänen nukkuessaan. Dixon haudattiin Illinoisiin. Dixonin sävellykset jäivät kuitenkin eloon, ja uusia cover-versioita hänen kappaleistaan on tehty vielä viime vuosikymmeninäkin myös tämän päivän rock-artistien toimesta.
Puolivoltti
Takaperin puolivoltti
Puolivoltti on taaksepäin tehtävä voltti, jossa kädet koskettavat maahan liikesarjan puolessa välissä. Liike tunnetaan paremmin nimellä flick-flack. Takaperin puolivoltti aloitetaan jalat hieman koukussa, puoliksi istuviltaan selkä pystysuorassa ja kädet alhaalla. Liikkeen suorittajan, voimistelijan, alkaessa kaatumaan selälleen ponnistetaan ylös ja taaksepäin tuoden samalla kädet suorana päänsivulle. Liikerata jatkuu kaaressa, siltakaarimaisesti. Seuraavaksi otetaan käsillä vastaan maahan. Katse pitäisi olla koko ajan käsissä ja käsien pitää olla suorana. Kun kädet ovat maassa, ponnistetaan takaisin seisovilteen toiselle puolelle.
Jalkojen istumakulma vaikuttaa puolivoltin etenemään. Oikea asento on suunnilleen hieman yli suorakulman. Mitä edempänä polvet ovat (istuma-asento), sitä enemmän ponnistuksen voimaa menetetään ja samalla liike lyhenee. Mitä taaempana lähdön istuma asento on, sitä pidemmäksi puolivoltti tulee. Pituus määrää myös liikkeen nopeuden. Pitkä taaksepäin puolivoltti on hitaampi kuin lyhyt. Taitava voimistelija pystyy pitämään usean puolivoltin liikesarjan paikallaan etenemän suhteen.
Puolivolttiin valmistavat liikkeet
Askel-hyppy-askel: Askel-hyppy-askel on olennainen osa puolivolttia. Jos lähdet vasemmalla jalalla, laitat vasemman jalan eteen ja viet sen pitkälle eteen, sitten hyppäät oikealla jalalla eteenpäin. Hypähdyksen jälkeen vasen jalka koskettaa taas maata, ja tästä voi tehdä puolivoltin. Sama onnistuu, jos lähdet oikea jalka edessä, niin silloin vasemmalla jallalla hypätään ja tuodaan taas oikea jalka takaisin eteen.
Anna-Leena Härkönen
Käsikirjoittajana
Härkönen käsikirjoitti myös televisioelokuvan Tähtikeinu (2003), joka kertoo Eino Leinon ja L. Onervan suhteesta. Leinoa näytteli Vesa-Matti Loiri ja L. Onervaa Härkönen itse. Hän käsikirjoitti myös Claes Olssonin ohjaaman ihmissuhde-elokuvan Onnen varjot (2005). Muita Härkösen käsikirjoituksia ovat tv-elokuva Pullahiiri (1989), tv-sarja Kuumia aaltoja (2003) sekä näytelmä Naisten juomaa (2005).
Kesko
Historia
Toimintansa alkuvuosikymmeninä Kesko harjoitti myös merkittävää tuotantotoimintaa. Sillä oli muun muassa tulitikkutehdas ja margariinitehdas (Kauppiaitten Teollisuus Oy), mylly (Kauppiaitten Mylly Oy), leipomo (Leipäteollisuus Oy), lihanjalostuslaitos (Helsingin Kauppiaat Oy), kahvipaahtimo, vaatetustehdas ja polkupyörien kokoonpanotehdas (E. A. Haapala Oy). 1980-luvun puoliväliin mennessä Kesko luopui kaikista muista tuotantolaitoksista paitsi kahvipaahtimosta, jonka Kesko myi vuonna 2003 Pauligille.
Liiketoiminta
thumb|K-Plussa -kanta-asiakasohjelman logo vuodesta 2016. Keskon liiketoiminta on jaettu kolmeen toimialaan, jotka ovat päivittäistavarakauppa, rakentamisen ja talotekniikan kauppa sekä autokauppa. Lisäksi Kesko omistaa Helsingissä sijaitsevan kauppakeskus Easton Helsingin.
Just Dance (pelisarja)
Just Dance on Ubisoftin tanssipelien sarja, joka on nimetty Lady Gagan samannimisen kappaleen mukaan. Sen ensimmäinen osa, Just Dance, julkaistiin vuonna 2009, ja sen jälkeen uusia osia on julkaistu vuosittain.
Terry Kath
Kath kamppaili aikuisiällään päihderiippuvuuden kanssa ja kuoli tammikuussa 1978 ammuttuaan itseään vahingossa aseella ohimoon.
Kuolema
Muut Chicagon jäsenet olivat Kathin kuoleman johdosta järkyttyneitä ja suunnittelivat lopettavansa yhtyeen. Tonight Shown musiikkiohjaaja Doc Severinsenin kehotuksesta he päättivät kuitenkin jatkaa ja yhtye on edelleenkin toiminnassa. Kathin tilalle Chicagon kitaristiksi valittiin Donnie Dacus.
Selber Wölfe
Joukkueenjohto
Lähde: EliteProspects
Sardinia (täsmennyssivu)
Sardinia tarkoittaa seuraavia asioita:
Jacqueline Cochran
Sotavuodet ja WASP
Oltuaan neljä kuukautta ATA:ssa Cochran kuuli, että Yhdysvalloissa oli toisen tunnetun naislentäjän, Nancy Harkness Loven, johdolla koottu joukko naisia lentämään siirtolentoja, Women’s Auxiliary Ferrying Squadron (WAFS). Cochran palasi Yhdysvaltoihin ja ehdotti kenraali Henry Arnoldille, että Loven kokeneista lentäjistä koostuneen siirtolentojoukon rinnalle perustettaisiin toinen ryhmä, joka tarjoaisi naisille lentokoulutusta. Ehdotus hyväksyttiin, ja Cochranin johdolla perustettiin 16. marraskuuta 1942 Women’s Flying Training Detachment (WFTD). Vaikka molemmat ryhmät tekivät yhteistyötä asevoimien kanssa, niiden jäsenet olivat siviilejä.
Ryhmien toiminta järjestettiin aluksi siten, että WFTD koulutti naisista lentäjiä, jotka sitten liittyivät WAFS:ään. Ohjelmat osoittautuivat toimiviksi, ja pian naislentäjien määrä asevoimien tehtävissä kasvoi niin, että kahden erillisen ohjelman ylläpito alkoi olla epäkäytännöllistä. Niinpä kenraali Arnold ilmoitti 5. heinäkuuta 1943 ohjelmien yhdistämisestä Women Airforce Service Pilots -nimen (WASP) alle. Cochranista tuli uuden ohjelman johtaja. WASP koulutti kaikkiaan 1 074 lentäjää, ja kaikkiaan ohjelmissa oli mukana 1 100 naista, jotka toimivat 126 eri tukikohdassa. Ohjelma lakkautettiin 20. joulukuuta 1943, kun Euroopan sotatilanteen parannuttua mieslentäjiä alkoi jälleen riittää myös siirtolentoihin. Kenraali Arnold myönsi elokuussa 1945 Cochranille Distinguished Service Medal -ansiomerkin, ja hänestä tuli ensimmäinen kyseisen tunnustuksen saanut nainen.
Hurrikaani Danielle
Hurrikaani Danielle oli vuoden 1998 Atlantin hurrikaanikauden neljänneksi voimakkain myrsky. Se eli harvinaisen pitkään, muuntui keskileveysasteiden matalapaineeksi ja aiheutti tuhoja vielä Isossa-Britanniassakin, varsinkin Cornwallissa. Saffirin-Simpsonin viisiportaisella hurrikaaniasteikolla se nousi voimakkaimmillaankin vain 2. luokkaan.
Tuhot
Ihmishenkien menetyksiltä vältyttiin, mutta Danielle aiheutti aineellisia vahinkoja Britteinsaarilla, mihin se saapui 6. syyskuuta.
Ava Max
Musiikkiura
Vuonna 2018 Max julkaisi kolme promootiosingleä ennen varsinaista läpimurtoaan. Elokuussa julkaistiin hänen ensimmäinen virallinen singlensä ”Sweet but Psycho”, joka nousi listojen kärkeen 26 maassa, kuten Saksassa, Ruotsissa, Sveitsissä ja Uudessa-Seelannissa. Se pysyi Britannian listaykkösenä neljä viikkoa ja nousi Billboard Hot 100-listalla parhaimmillaan sijalle 10. Maaliskuussa 2019 julkaistu single ”So Am I” pääsi top 10:een useissa Euroopan maissa. Maxin seuraava single ”Torn” julkaistiin 17. elokuuta ja aiemmin SoundCloudissa julkaistu ”Salt” ilmestyi singlenä 12. joulukuuta 2019. Vuoden lopussa Max julkaisi yhteistyönä DJ Alan Walkerin kanssa kappaleen ”Alone, Pt. II”.
PHANTOM (laite)
Historia
MIT:n Artificial Intelligence Laboratoryssa työskennelleet Thomas Massie ja Dr. Kenneth Salisbury halusivat kehittää laitteen, joka mahdollistaisi tuntointeraktion ihmisen ja virtuaalisen tai fyysisen etäympäristön välillä. Tämän kehityksen seurauksena he rakensivat ensimmäisen PHANTOM-laitteen 1990-luvun alussa. Vuonna 1993 he perustivat Sensable Technologiesin joka jo samana vuonna toimitti ensimmäisen PHANTOM-laitteen asiakkaalle. Vuonna 1995 laitetta oli myyty sata kappaletta, ja vuoteen 2001 mennessä tuhat kappaletta. PHANTOM oli pitkään tavallisen kotikäyttäjän ulottumattomissa korkean hintansa vuoksi, kunnes vuonna 2004 julkaistu PHANTOM Omni pudotti hintatason lähes kymmenen kertaa edeltäjiään alemmaksi.
Kyösti Luukko
Luukko ylsi olympiahopealle Los Angelesin olympialaisten 1932 vapaapainin keskisarjassa. Hän voitti kultamitalin lopulta vieneen Ruotsin Ivar Johanssonin, mutta tappio Yhdysvaltain Robert Hessille pudotti suomalaisen hopealle. Neljä vuotta myöhemmin Berliinissä 1936 Luukko oli ainoa painija, jota sarjan voittanut ranskalainen Émile Poilvé ei onnistunut selättämään, mutta vammojen vuoksi suomalainen joutui luovuttamaan ottelunsa hopeamitalistia, Yhdysvaltain Richard Volivaa vastaan ja jäi tuloksissa kuudenneksi.
Pentti E. Vuento
Vuennon vanhemmat olivat pakkamestari Erkki Arvid Trukki ja Hilja Sofia Ylikarvala. Hän pääsi ylioppilaaksi 1940 Kemin lyseosta. Pentti Vuennolla oli viisi lasta - yksi niistä emiritusprofessori Matti Vuento.
Zarathos
Historia
Zarathos on voimakas demoni, joka uinui maapallon pinnan alla aikakausia kunnes voimallinen loitsija K'Nutu kutsui hänet jälleen hereille. Velho K'Nutu lupasi Zarathokselle tasaisen uhrilahjan sieluja kunhan demoni vain pitäisi heimon viholliset loitolla. Liitto kukoisti ja Zarathoksen ympärille kehittyi paljon erilaisia palvontamenoja.
Katri Niskanen
Katri Niskanen (s. 10. toukokuuta 1986 Oulu ) on suomalainen muotisuunnittelija. Hän voitti Suomen Muodin huipulle -ohjelman ensimmäisen tuotantokauden vuonna 2009. Hän on valmistunut vaatesuunnittelijaksi Lahden muotoiluakatemiasta. Hän on suunnitellut iltapukuja Linnan juhliin sekä hääpukuja. Niskanen perusti omaa nimeään kantavan vaatemerkin Helsingissä vuonna 2010. Katri Niskanen voitti vuonna 2014 Elle Style Awardseissa Vuoden Muotisuunnittelija -palkinnon.
Niskanen on avoliitossa Egotrippi-yhtyeen kitaristin Niklas Variston kanssa. Heillä on kaksi lasta. Maastohiihtäjät Iivo Niskanen ja Kerttu Niskanen ovat Katri Niskasen sisaruksia.
Nemo (ase)
Käyttäjät
pienoiskuva|vasen|Patrian AMOS:n ja NEMO:n käyttäjät maailmanlaajuisesti.
Minskin kuvernementti
Venäjän keisarikunnan ensimmäisessä koko maan kattaneessa väestönlaskennassa 1897 Minskin kuvernementin asukasluku oli 2 147 621 henkeä ja pinta-ala 80 152,3 neliövirstaa eli 91 218,3 neliökilometriä.
Luettelo animaatiosarjan My Little Pony: Ystävyyden taikaa hahmoista ja keskeisistä tapahtumapaikoista
Tässä artikkelissa esitellään My Little Pony: Ystävyyden taikaa-animaatiosarjan hahmoja, keskeisiä tapahtumapaikkoja sekä sarjalle ominaista My Little Pony-sanastoa.
Sivuhenkilöt
Edellä lueteltujen antagonistien lisäksi monissa jaksoissa esiintyy jokin voitettava hahmo tai otus, joka esiintyy vain yhdessä tai muutamassa sarjan jaksossa.
Aleksis Kivi
Aleksis Kivi (oik. Alexis Stenvall; 10. lokakuuta 1834 Nurmijärvi – 31. joulukuuta 1872 Tuusula) oli suomalainen kirjailija. Kivi kirjoitti kansallisromaanin aseman saavuttaneen romaanin Seitsemän veljestä (1870), näytelmiä kuten Nummisuutarit (1864) ja runoja.
Elämäkerta
Kivi oli innokas erälläkävijä, metsästäjä ja linnustaja. Luonto oli Kivelle konkreettinen innoituksen lähde, ja suomalainen luonto on merkittävässä osassa hänen teoksissaan.
Kivi oli puhekykyinen vielä kesäkuussa sairaalaan joutuessaan, mutta menetti syksyn aikana puhe- ja liikuntakykynsä eikä tunnistanut lopulta edes veljeään. Kivi kotiutettiin helmikuussa 1872 lääkäreiden havaittua, ettei hoidoilla ollut suotuista vaikutusta potilaan kuntoon. Alpertti-veli otti hänet tuolloin asumaan luokseen Tuusulan Syvälahteen, jossa hän kuoli vain 38-vuotiaana joulukuussa 1872. Hänen viimeiset sanansa olivat: "Minä elän."
Tuotanto, tyyli ja maine
Kiven näytelmissä ja romaanissa yhdistyvät realismi ja huumori. Yhdistelmä on vieläkin suomalaisen kirjallisuuden leimallisimpia piirteitä. Myös luonnonläheisyys ja sopeutumattomien yksilöiden, kansanihmisten, ymmärtävä kuvaaminen ovat olleen noista ajoista alkaen keskeisiä suomalaisen kirjallisuuden teemoja.
Elokuva, musiikki
Kiven elämästä on tehty seuraavat elokuvat:
Timur Lenk
Elämäkerta
Timur Lenk syntyi Shahr-e-Sabzissa (Kesh), joka sijaitsee noin 80 kilometriä etelään Samarkandista nykyisessä Uzbekistanissa. Hän perusteli valtaannousuaan väittämillään sukujuurilla Tšingis-kaaniin. Väittämä perustui siihen, että Timurin isä oli päällikkö turkkilaisklaanissa, joka johti sukujuurensa mongolijohtaja Qarachar Barlasiin. Timur oli isänsä tapaan suufimuslimi. Timurin isä oli vetäytynyt luostariin sanoen "maailma on vain kaunis vaasi täynnä skorpioneja", mutta Timur ei seurannut isäänsä. Hän halusi olla sotilasjohtaja.
Hugenotit
Hugenotit joutuivat uskonnollisen sorron kohteeksi ja Ranskassa käytiin useita sisällissotia hugenottien ja katolisten välillä vuosina 1562–1598. Ranskan kuninkaan Henrik IV:n Nantesin edikti antoi hugenoteille uskonnonvapauden vuonna 1598. Aurinkokuningas Ludvig XIV kuitenkin kumosi sen vuonna 1685. Seurauksena oli noin 250 000 hugenotin maastapako. Pakolaiset siirtyivät muun muassa Brandenburgiin, Englantiin ja Alankomaihin. Hugenottien vaino päättyi lopullisesti vasta vuonna 1764 ja Ranskan suuren vallankumouksen aikaan vuonna 1787 he saivat täydet kansalaisoikeudet ja vuonna 1789 täyden uskonnonvapauden.
Maiju Salmenkivi
Salmenkiven maalausten elementit vaihtelevat esittävästä abstrahoituun. Hän maalaa akryylillä ja öljyllä kankaalle tai MDF-levylle näkyvin siveltimenvedoin. Maalaustavassa on myös pyyhkäisymäisyyttä. Salmenkiven maalaustapaa on verrattu Anna Tuoriin, joka oli Salmenkiven kanssa samaa vuosikurssia Kuvataideakatemiassa. Maalausten leijuvassa tilassa on nähty sukulaisuutta myös Marc Chagallin maalauksiin.
Seaborgium
248 Cf + 22 Ne → 266 Sg + 41 n
Pramia
Alkoholittomat tuotteet, tehtaanmyymälä ja Joutsenmerkki nestepakkauksiin
Uudelle vuosikymmenelle siirryttäessä COVID-19 pandemian myötä Pramia käynnisti keväällä 2020 käsidesin tuotannon juomien valmistuksen rinnalle. Saman vuoden heinäkuussa Pramia avasi kesällä 2020 viinatehtaan yhteyteen oman tehtaanmyymälän, jossa toimii myymälän lisäksi kahvila ja pieni fanishop.
Tuotteet
Omalla tuotemerkillään myytävien tuotteiden lisäksi Pramia valmistaa tuotteita esimerkiksi Alkon merkille ja pullottaa hiilihapotettua vettä muille yrityksille näiden omilla etiketeillään. Pramian tuotteita on myynnissä sekä vähittäiskaupoissa että Alkoissa.
Julius Nättinen
Seuraura
Nättinen on JYPin kasvatti. Hän oli kaudella 2010–2011 kaksi vuotta "alaikäisenä" (täytti 13 vuotta vuonna 2010) seuran C-nuorten paras pistemies ja maalintekijä SM-karsinnoissa tehoilla 13+10=23. Kaudella 2011–2012 Nättinen oli JYPin C-nuorten paras pistemies ja syöttäjä sekä SM-karsinnoissa, runkosarjassa että pudotuspeleissä. Kaudella 2012–2013 hänelle kertyi pelejä sekä joukkueen C-, B- että A-nuorissa.
Richard von Hertwig
thumb|Richard Hertwig vuonna 1930 Richard Carl Wilhelm Theodor Ritter von Hertwig (23. syyskuuta 1850 Friedberg, Hessenin suurherttuakunta — 3. lokakuuta 1937 Schlederloh, Saksa) oli saksalainen biologi ja eläintieteilijä. Hänet tunnetaan erityisesti alkiolehtiteorian kehittäjänä, jonka mukaan kaikki elimet ja kudokset perustuvat kolmeen eri tyyppiseen kudoskerrokseen. Hänet tunnetaan myös merkittävistä alkueläimiä koskevista tutkimuksistaan.
Antimonipentafluoridi
Antimonipentafluoridi on Lewis-happo, ja fluorivetyhappoon sekoittamalla siitä voidaan valmistaa fluoriantimonihappoa, joka on vahvin tunnettu superhappo.
Djuktain kulttuuri
Kulttuuri liitetään Alaskan-Luoteis-Aasian NAMANT-kompleksiin. Muita NAMANT-kompleksin perinteitä olivat Japanin-Kamtshatkan ja Alaskan mikroteräperinteet.
Fondachelli-Fantina
pienoiskuva|300x300px|Fondachelli-Fantinan panoraamaa Fondachelli-Fantina on kunta Messinan metropolikaupungissa Sisilian saarella Italiassa.
MustRead
Julkaisun ansaintamallia on arvostellut ainakin Syksy Räsänen. Syksyllä 2021 avattu MustRead Akatemia julkaisee lukijoille ilmaisia juttuja. Helsingin yliopisto ja viisi muuta yliopistoa on tehnyt sopimuksen MustRead Akatemian kanssa, ja ne kannustavat tutkijoita kirjoittamaan sinne. MustRead on pyytänyt tutkijoita kirjoittamaan ilmaiseksi. Lisäksi yliopisto tukee julkaisua salatulla summalla.
Jeanne de Salzmann
Vuonna 1949, yhdessä Henriette H. Lannesin, P. D. Ouspenskyn, Jane Heapin ja J. G. Bennettin hän aloitti Gurdjieffin työtä jatkavan organisaation käynnistämisen. The Society for Research into the Development of Man Ltd. perustettiin 6. päivänä lokakuuta 1955. Organisaation nimi muutettiin myöhemmin nimeksi The Gurdjieff Society Ltd.. Jeanne de Salzmann johti kyseistä organisaatiota ja jatkoi Gurdjieffin opetusta korostaen työtä rytmisten liikesarjojen (Movements) parissa aina vuoteen 1990 saakka, jolloin hän kuoli 101 vuoden ikäisenä.
Robert Benton
Robert Benton (s. 29. syyskuuta 1932 Waxahachie, Texas, Yhdysvallat) on yhdysvaltalainen elokuvaohjaaja ja -käsikirjoittaja sekä kolminkertainen Oscar-voittaja.
Castore-luokka
Sotaministeriön tilaamien alusten rakennustyöt aloitettiin 1888 ja ne valmistuivat 1889-1891. Alukset luovutettiin laivastolle 1891-1892 Kruppin valmistamien 40 cm/32 -tykkien koealustoina. Tykki painoi 117 tonnia ja sen maksimi korotuskulma oli kolmetoista astetta. Tykin ammus painoi 1 980 naulaa ja sen nopeus oli etriä sekunnissa.
Septicflesh
Diskografia
Demot
Kalevi Pulkkinen
Veikko Aarre Kalevi Pulkkinen (12. lokakuuta 1923 Sonkajärvi – 18. syyskuuta 1990) oli suomalainen Satakunnan Kansa -lehden päätoimittaja.
Väärän vänkyrä talo (vuoden 2017 elokuva)
Siinä selvitellään murhatun isoisän kohtaloa, kunnes Scotland Yard puuttuu peliin. Elokuvauutisten kriitikko Niko Jutila tyrmää sekä ohjaajan että elokuvan, joka on tehty kuin BBC:n epookkielokuvat, eikä näyttelijöissäkään ole hänen mielestään kehumista.
Ali Khamenei
Ulkopolitiikka
Khamenei kyseenalaisti holokaustin maaliskuussa 2014 pitämässään nawroz-puheessa. Khamenei sanoi: ”Holokausti on tapahtuma, jonka todellisuus on epävarma ja jos se on tapahtunut, on epäselvää, miten se on tapahtunut.”
Boiotia
Boiotia eli Boiotian alueyksikkö  on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Livadeiá. Alueyksikön pinta-ala on 2 952 neliökilometriä ja asukasluku 117 920 (vuonna 2011).
Tieteellinen laki
Lakien ominaisuuksia
Lakien ominaisuuksiksi on ehdotettu muun muassa seuraavia:
Clovis-kulttuuri
Geneettiset tutkimukset
Vuonna 1997 geneetikot löysivät alkuperäisten amerikkalaisten keskuudesta viidennen haploryhmän, joka tunnetaan nimellä X. Tämä ryhmä keskittyy Suurten järvien ja Ohion alueille ja saattaa kertoa Clovisin ihmisten alkuperästä. Tiedemiehet ovat varmoja, että kysymyksessä ei ole keskinäisten seka-avioliittojen aiheuttama uusi muunnos, vaan alkuperäinen erillinen ryhmä. X-haploryhmää esiintyy harvinaisena itäisessä Siperiassa asuvalla paikallisella heimolla, mutta on suhteellisen yleinen Pyreneitten niemimaalla ja baskien keskuudessa. Tätä ryhmää löytyy myös Bulgariasta, Suomesta ja Israelista.
Maailman romanikielen päivä
Maailman romanikielen päivää vietetään vuosittain 5. marraskuuta. Sen tarkoituksena on edistää romanien kieltä, kulttuuria ja koulutusta.
Pennsylvanian lippu
thumb|300px|Pennsylvanian lippu (1907–) Pennsylvanian lippu on Yhdysvaltain osavaltio Pennsylvanian virallinen tunnus sen sinetin ohella. Lipussa on osavaltion vaakuna sinisellä taustalla. Lipun mittasuhteet ovat 2:3. Nykyinen lippu otettiin käyttöön 23. kesäkuuta 1907.
Darwin (käyttöjärjestelmä)
Lisenssi
Kesäkuussa 2003 Apple julkaisi Darwinin APSL 2.0 -lisenssillä, joka täyttää myös Free Software Foundationin asettamat kriteerit. Tuolloin Apple sai myös rekisteröityä Darwinin kaupalliset jakeluversiot Mac OS X 10.5 Leopard ja Mac OS X 10.6 Snow Leopard UNIX 03 -sertifikaatin mukaisina tuotteina.
Svetlana Paramygina
Paramygina saavutti EM-kilpailuissa kultaa normaalimatkalla 1995, hopeaa takaa-ajossa 2000 ja pronssia viestissä 1996. Rulla-ampumahiihtoviestin MM-kultaa hän voitti 1998 ja 2000. Hän voitti maailmancupin kokonaiskilpailun kaudella 1993–1994 ja sijoittui toiseksi kaudella 1994–1995. Hän voitti yhdeksän maailmancupin osakilpailua, sijoittui seitsemän kertaa toiseksi ja viisi kertaa kolmanneksi. Hänet valittiin Valko-Venäjän vuoden naisurheilijaksi 1994.
Väärän vänkyrä talo
Väärän vänkyrä talo on Agatha Christien vuonna 1949 ilmestynyt rikosromaani. Kirja on julkaistu suomenkielisenä Juhani Jaskarin kääntämänä ja WSOY:n kustantamana vuonna 1977.
Gyllenbögel
Historia
Margareta Tomasdotter, eli leskenä miehensä jälkeen. Hänelle myönnettiin ylimääräinen armovuosi 7.6.1633. Pariskunnan poika majuri David Sigfridsson aateloitiin nimellä Gyllenbögel 1648. Lemun pitäjän Askaisten kappalainen 1615 alkaen. Tuomittiin menettämään virkansa 7.2.1633, mutta armahdettu. Sigfrid Kuoli 1633, jolloin hänen leskensä Margareta Tomasdotter sai anomuksensa armahduksesta hyväksytyksi.
Annikki Bärman
Vilma Annikki Bärman (o.s. Kuukka, 30. syyskuuta 1930 Lappee – 24. kesäkuuta 2016 Lahti) oli suomalainen opettaja ja kirjailija. Hän oli naimisissa vuodesta 1954 kirjailija Raimo Bärmanin kanssa.
Lucien Favre
Ura valmentajana
Favre palasi kesäkuussa 2022 OGC Nicen päävalmentajaksi Christophe Galtierin lähdettyä seurasta. Favren paluu ei osoittautunut menestyksekkääksi, vaan joukkue taisteli hänen johdollaan liigassa keskikastin sijoituksista syyskauden jälkeen. Favren alaisuudessa Nice voitti pelaamistaan 17 liigaottelusta vain viisi ja oli kevätkauden alussa sijalla 11. Kun Nice lisäksi putosi Ranskan cupista kolmannen sarjatason Le Puylle. Tappion myötä seurajohto erotti Favren 10. tammikuuta 2023.
Ivan Pavlov (juristi)
Pavlov siirtyi syyskuussa 2021 Georgiaan maanpakoon, sillä hänen työnsä tuli mahdottomaksi erilaisten rajoitustoimien vuoksi. Matkustamista ulkomaille ei kuitenkaan kielletty, eikä häntä estetty lähtemästä, vaikka hänellä oli vain menolippu. Vangitseminenkin oli kuitenkin lähellä.
Mymmeli
Mymmeli on erisnimen lisäksi myös lajinimi, samoin kuin esimerkiksi hemuli tai homssu.
Mymmeli-nimi on johdettu Janssonin tuttavapiirissä käytetystä slangisanasta mymla, ’rakastella’.
Uusi-Akvitania
Uusi-Akvitania on yksi Ranskan 18 alueesta, jotka muodostettiin vuoden 2016 alussa. Uusi-Akvitania muodostettiin yhdistämällä Akvitania eli Aquitaine, Limousin ja Poitou-Charentes. Alueen pääkaupunki on Bordeaux.
Mymmeli
Nuorempi Mymmeli (Mymmelin tytär)
Nuorempi Mymmeli esiintyy ensi kerran Muumipapan urotöissä nimellä Mymmelin tytär. Hahmo on mukana myös runomuotoisessa kuvakirjassa Kuinkas sitten kävikään? sekä kirjoissa Vaarallinen juhannus, Taikatalvi ja Muumilaakson marraskuu. Useissa tarinoissa hänen tehtävänään on pitää huolta sisarestaan Pikku Myystä äitinsä puolesta. Ainakin pääosassa tarinoista Mymmeli asuu Muumilaaksossa ja on Muumiperheen ystävä.
Novorossija
Novorossija (,, ”Uusi Venäjä”) voi tarkoittaa ainakin seuraavia:
Saukonsalo
Maantietoa
Saukonsalo on vuorimaata, jossa tasaiset maa-alueet ovat harvinaisia. Saaren pohjoisosan keskellä kohoaa Ristimäki 163 metrin korkeuteen. Sen harvapuinen kallioinen laki ei kuitenkaan kelpaa näköalapaikaksi, mutta Laivaniemen itärannan kalliojyrkänteeltä näkee Uimasalon suuntaan. Saaren eteläosissa voi Kaarnalamminmäeltä (140 m mpy.) nähdä eri suuntiin harvahkon puuston tai hakkuuaukeiden kohdilta. Parasta maisemaa voi etsiä saaren etelärannasta Kuvavuorelta (147 m mpy.) tai Kaarnavuorelta (160 m mpy.). Näiden jyrkänteisiltä rannoilta avautuu esteetön näkymä länteen, etelään ja kaakkoon. Kaarnavuoren seinämää käytetään myös harjoiteltaessa kalliokiipeilyä. Vuorimaan luonne selittää myös saaren rikkonaisen muodon ja polveilevan rantaviivan. Tästä huolimatta saarella on alueita, jonne mahtuu järviä. Saaren pohjoisosassa on kaksi suurempaa vesistöä Ristilampi (12 ha) ja Peltolampi (10 ha). Ylempänä, mäkien välissä, sijaitsee pieni Ahvenlampi (2 ha). Saaren eteläosassa on Kaarnalampi (6 ha) ja Rupakossa on vielä Sinilampi (4 ha) ja Rupakonlampi (4 ha). Joitakin mäkien välisiä kapeita soita tai metsäalueita on kaivamalla ojitettu. Järvet laskevat niitä ojia pitkin Luonteriin.
Iso-Pihlajajärven valuma-alue
Järviä ja jokia
Valuma-alueella sijaitsee 33 vähintään hehtaarin kokoista järveä tai lampea. Suurin järvistä on Iso Pihlajajärvi (334 ha), joka on samalla valuma-alueen keskusjärvi. Keskusjärveen laskee sellaisia järviä tai lampia, jotka ovat aivan järven lähialueella. Niitä ovat pohjoispuolella sijaitsevat Vähä Kurkijärvi (1 ha), Paskolammi, Valkeajärvi, Ämmäjärvi (1 ha) ja Rimmijärvi. Etelärannalla on lisäksi Haukijärvi (5 ha) ja Humalainen. Länsipuolelta Haikupohjalta tulee Lahnalahteen laskeva oja, jonka valuma-alueella sijaitsevat Vähä Pihlajajärvi (42 ha), Hertunjärvi (7 ha) ja Puukkoislammi (3 ha), sekä sivuojaa myöten vielä Keskinen Terrijärvi (5 ha), Pieni Terrijärvi (2 ha), Iso Terrijärvi (9 ha) ja Rökkölammi. Harjujakson länsipuolella laskee pohjoisrantaan Myllyoja, jonka valuma-alueella ovat Saarijärvi (20 ha), Huhtiainen (3 ha), Vähä Huhtiainen, Vähä Kaitajärvi, Kurkijärvi (12 ha) ja Pahajärvi (1 ha). Harjujakson itäpuolella laskee etelärantaan Höyläksenoja, joka on Höyläsjärven (24 ha) laskuoja. Sen valuma-alueelta löytyy myös Yrjöjärvi, Vehkajärvi (12 ha) ja Haukiainen. Harjujakson länsipuolelta laskee etelärantaan Sääksoja, joka alkaa Iso Sääksjärvestä (119 ha). Sääksojan alajuoksulla on sivuoja Liiveoja, joka on yhteinen laskuoja Vähälle Liivejärvelle (2 ha), Myyräjärvelle (1 ha) ja Isolle Liivejärvelle (23 ha), ja joiden yläjuoksulta löytyvät vielä Liivelammi ja Lakkajärvi (3 ha). Liiveojan yläpuolella Sääksojaan yhtyy Iso-Onkiaisen (2 ha), Pikku-Onkiaisen (2 ha) ja Niemijärven (4 ha) yhteinen laskuoja. Sääksojan keskijuoksulla yhtyy vasemmalta puolelta Vähän Sääksjärven (18 ha), Löytöjärven (2 ha) ja Lakkajärven (3 ha) yhteinen laskuoja, ja oikealta puolelta Niilammin, Jolojärven (3 ha) ja Onkiaisen (1 ha) yhteinen laskuoja. Sääksojan latvajärven Ison Sääksjärven ympäriltä tulee järveen joitakin ojia, jotka tuovat Hörisevänlammin ja Lepolammin vedet. Ja lopulta viimeiseksi, eristäytyneeseen Kuorelahteen laskee yhtä ojaa myöten Sorajärvi (1 ha), Kuorejärvi (20 ha), Myyrälammi, Iso-Loirakko (1 ha), Vähä-Loirakko, Kirvesjärvi, Luokkijärvi ja Saarijärvi (2 ha).
Vestlax
Vestlaxin kyläalue sijaitsee entisen Västanfjärdin vastaisella rajalla. Kyläalue on Kemiön suurimpia, mutta pääosin asumatonta kalliosta ja soista metsämaata. Kylän asutus sijoittuu rannikolle ja kylän läpi kulkevan Vestlaxintien varrelle. Kallioiden väliin jää neljä suurehkoa laaksoa, jotka on otettu viljelyskäyttöön.
Metso (entinen yritys)
Valmet ja Rauma (1946–1998)
Suomen valtion asetehtaista muodostettiin vuonna 1946 Valtion Metallitehtaat (VMT, ValMet), johon Suomen valtio yhdisti eri puolilla maata sijainneet sotakorvauksia valmistavat metallitehtaansa. Nimi Valmet otettiin käyttöön vuonna 1951.
Toimipisteitä Valmet-Raumalla oli 50 maassa ja henkilöstöä 32 000. Yritys toimi neljällä alalla:
Metso 1999–2012
Elorannan toimitusjohtajakaudella Metso kasvatti liikevaihtoaan ja paransi tulostaan 19 peräkkäisen vuosineljänneksen ajan (2004–2008). Vuonna 2008 Metso oli kasvanut Suomen yhdeksänneksi suurimmaksi yritykseksi. Metson liiketoiminnat olivat jakautuvat kolmeen sektoriin (Metso Paper, Metso Minerals ja Metso Automation), työntekijöitä oli yli 28 000 ja liikevaihto oli 6,4 miljardia euroa. Vuosi 2008 olikin Metson siihenastisen historian paras liikevoiton ja liikevaihdon osalta, mutta loppuvuonna nopeasti heikentynyt markkinatilanne pakotti Metson aloittamaan mittavat toimet toimintansa sopeuttamisessa.
Organisaatio
Vuoden 2014 alussa voimaan tulleen yritysjaon myös Metson toiminta jakaantui kahteen raportoinsegmenttiin:
Asiakkaat
Liiketoiminta-alueen teollisuusasiakkaat toimivat voimantuotannon, öljyn, kaasun, massan, paperin, kaivostoiminnan ja maarakennuksen parissa.
Julius Caesar
Nuoruus ja lapsuus
Julius Caesar syntyi tunnettuun muttei kovin rikkaaseen patriisisukuun, joka polveutui oman ilmoituksensa mukaan sekä Aineiaasta että Venuksesta. Caesarin isän nimi oli myös Gaius Julius Caesar ja hänen äitinsä oli Aurelia Cotta. Caesarin molempien isosiskojen nimi oli Julia, joka oli feminiinimuoto isän sukunimestä (gentilicium). Ei ole täyttä varmuutta siitä, milloin nimi Caesar liitettiin Juliuksen sukuun. Yhden väittämän mukaan se periytyi esi-isältä, joka oli tappanut karthagolaisen sotanorsun ensimmäisen puunilaissodan aikana. Suvun jäsenet eivät olleet menestyneet mainittavasti aikoihin, mutta Caesarin tädin Julian avioliitto kuuluisan sotapäällikön ja konsulin Gaius Mariuksen kanssa 110 eaa. toi muutoksen, jota Caesarin isä ja kolme setää osasivat hyödyntää. Vuosina 95–89 eaa. nämä neljä miestä toimivat korkea-arvoisissa asemissa preettoreina, konsuleina, kensoreina ja ainakin yksi heistä piti myös kuruulisen ediilin virkaa.
Kansalaissota
Caesar oli jättänyt suurimman osan armeijastaan Galliaan, kun hän oli yhden legioonan voimin tullut Ravennaan tarkkailemaan tilanteen kehitystä Roomassa. Senaatti uskoi, ettei hän näin vähillä joukoilla pystyisi tekemään mitään. 10. tammikuuta Caesar sai tiedon senaatin päätöksestä. Caesar oli jo aiemmin lähettänyt VIII ja XII legioonille käskyn matkustaa Italiaan. Hän vaati nyt luonaan ollutta XIII legioonaansa puolustamaan päällikkönsä mainetta ja arvovaltaa ja marssi tämän jälkeen kohti provinssinsa rajaa, jonka muodosti pieni Rubikonjoki. Gallian ja Rooman rajana toimineen joen rannasta tuli näyttämö, jonka tapahtumat on kirjattu historiaan symboliarvonsa vuoksi. Sillalla Caesar piti puheen, jossa hän sanoi Galliaan jäämisen merkitsevän vaaraa itselleen, kun taas askel eteenpäin merkitsisi vaaraa koko Rooman valtakunnalle. Plutarkhos kertoo paikalle ilmestyneen huilua soittavan yliluonnollisen henkiolennon, joka soitollaan ja teoillaan kehotti paikallaolijoita jatkamaan kohti Roomaa. Todellisuudessa henkiolennon sijasta kiihottajana toimi todennäköisesti yksi Caesarin upseereista. Tämän jälkeen Caesarin kerrotaan lausuneen näytelmäkirjailija Menandrosta lainaten kreikaksi "Ἀνερρίφθω κύβος" (Anerriftho kybos), "Lentäköön noppa". Historioitsija Suetonius esittää lauseen latinaksi "Iacta alea est", "Arpa on heitetty" (nykyisin usein muodossa "Alea iacta est"). Perääntyminen ei ollut mahdollista, sillä Caesar tiesi hyvin, että rajajoen ylitys Italiaan aseistetun legioonan johtajana oli vihamielinen ele Rooman valtiota vastaan.
Kuolema
Caesarin istuuduttua paikalleen salissa alkoi joukko senaattoreita liikehtiä häntä kohti. Näiden miesten joukossa oli myös useita, joita Caesar piti hyvinä ystävinään. Järkytys olikin suuri, kun miehet, joiden joukossa muun muassa Brutus ja Cassius seisoivat, vetivät tikarinsa esiin ja hyökkäsivät kohti Caesaria. Ensimmäinen lukuisista tikariniskuista, joko Cassiuksen tai Cascan, osui Caesarin kurkkuun. Caesarilla ei ollut asetta mukanaan eikä hän tavannut käyttää henkivartijoita, mutta hän yritti kamppailla hyökkääjiä vastaan terävällä kirjoitinpuikollaan.
Alfred Hettner
pienoiskuva|230px|Alfred Hatnerin piirretty muotokuva. Alfred Hettner (6. elokuuta 1859 Dresden, Saksin kuningaskunta — 31. elokuuta 1941 Heidelberg, Saksa) oli saksalainen maantieteilijä. Hän vakiinnutti yleismaantieteen ja aluemaantieteen käsitteet.
M/S Nordstjernen
Rakentaminen
Alus tilattiin Blohm & Vossilta Hampurista Saksasta. Sen köli laskettiin telakkanumerolla 787 ja alus laskettiin vesille 26. lokakuuta 1955. Alus luovutettiin Det Bergenske Dampskibsselskab A/S:lle Bergeniin Norjaan 24. lokakuuta 1956.
Osoitinlaite
Osoitinlaitteet
Tietokoneen osoituslaite on näytöllä olevien kohteiden osoitukseen ja valintaan käytettävä väline. Yleensä osoituslaitteella liikutellaan hiiren osoitinta, mutta osoitus ja valinta saatetaan tehdä myös suoraan koskettamalla valittavaa kohdetta osoitinvälineellä. Kannettavien tietokoneiden erityinen käyttötapa verrattuna työasemakoneisiin (siirrettävyys, mahdollisuus pitää sylissä ja käyttää muualla kuin tasaisella pinnalla) asettaa joitain rajoitteita osoituslaitteille. Perinteistä hiirtä ei voi käyttää muualla kuin tasaisella pinnalla, ja toisaalta taas ergonomialle ja käyttömukavuudelle asetetaan uusia haasteita, kun tietokoneiden ja osoitinlaitteiden käyttötilanteet vaihtelevat. Toisaalta kannettava tietokone myös mahdollistaa joidenkin osoituslaitteiden käytön, jotka eivät ole yhtä käteviä ja käyttäjäystävällisiä työasemakoneissa. Monet osoitinlaitteet ovat käytettävissä sekä pöytäkoneissa että kannettavissa tietokoneissa.
Valokynä
Valokynä on varhainen osoitinlaite, joka kehitettiin valopistoolin jälkeen.
Tappihiiri
thumb|[[ThinkPadin tappihiiri (punainen) sekä kosketuslevy]]
Paris Saint-Germain (yleisseura)
Paris Saint-Germain on pariisilainen urheilun yleisseura, jonka lajivalikoimaan kuuluvat jalka- ja käsipallo.
Johann Wilhelm Hittorf
thumb|Johann Wilhelm Hittorf 1904 Johann Wilhelm Hittorf (27. maaliskuuta 1824 Bonn, Preussi — 28. marraskuuta 1914 Münster, Preussi) oli saksalainen fyysikko ja kemisti. Hittorf tutki kaasujen sähköpurkauksia sekä elektrolyysiä. Hän selvitti ionien roolin sähkövarauksen kuljettajina ja keksi katodisäteet. Hittorf toimi Münsterin yliopiston fysiikan ja kemian professorina ja laboratorioiden johtajana 1879 - 1899.
Jóannes Patursson
Elämäkerta
thumb|left|Färsaarten parlamentin [[itsehallintopuolueen edustajat vuonna 1906; Patursson alarivissä toinen vasemmalta.]] Patursson oli järjestämässä tapaninpäivänä 1888 Løgtingin rakennuksessa pidettyä kokousta, jossa keskusteltiin fäärin kielen ja färsaarelaisen kulttuurin asemasta. Tapaamisen seurauksena perustettiin Føringafelag-niminen järjestö. Tilaisuudessa luettiin myös Paturssonin kirjoittama runo ”Nú er tann stundin komin till handa” (”Heti on nyt käsillä”. Siinä hän vaati, että färsaarelaisten pitäisi yhdessä taistella fäärin kielen rappeutumista vastaan.
Sydämen kuiskaus
Elokuvan tunnussävelmä on John Denverin kappaleen ”Take Me Home, Country Roads” japaninkielinen versio.
Juoni
Seuraavana aamuna junassa Shizuku näkee lihavan kissan, joka matkustaa junassa itsekseen. Kun kissa lopulta nousee junasta pois, Shizuku seuraa sitä erääseen antiikkikauppaan, josta hän löytää herrasmiehen lailla puetun kissapatsaan. Kaupan omistaja, herra Nishi (Keiju Kobayashi), kertoo, että patsaan nimi on paroni Humbert von Jikkingen (Shigeru Tsuyuguchi). Hän näyttää Shizukulle myös vastaentisöimänsä kaappikellon ja kertoo tälle tarinan kääpiökuninkaasta ja keijukuningattaresta. Shizuku on täysin häkeltynyt ja uskoo kaupan olevan paikka, jossa tarinat saavat alkunsa. Sitten Shizuku huomaa päivän olevan jo puolessa, ja hän ryntää pois mennäkseen lounaalle isänsä kanssa. Hän kuitenkin unohtaa eväslaatikkonsa kauppaan. Saapuessaan kirjaston luo Shizuku tapaa edellispäivänä kohtaamansa pojan, joka palauttaa hänelle hänen eväslaatikkonsa. Poika ihmettelee, miten paljon Shizuku oikein tapaa syödä, kun tämän eväslaatikko on niin täppösen täynnä ruokaa. Sitten hän lähtee pois hyräillen Shizukun tekemää laulua ja jättäen Shizukun puhkumaan jälleen kerran raivoisasti.
Elizabeth L. Gardner
Sodan jälkeen
pienoiskuva|Gardnerin kuva osana WASP:n historiaa muistavaa lavaa vuonna 2014 Kaliforniassa järjestetyssä paraatissa. WASP:n joulukuussa 1944 tapahtuneen lakkauttamisen jälkeen Gardner jatkoi työskentelyä Piper Aircraftilla. Hän oli mukana tehtaan PR-osaston toiminnassa ja kirjoitti muun muassa puheita tehtaan perustaja William T. Piperille. Myöhemmin hän myös edusti tehdasta puhujana puolustusministeriön ja toisten ilmailualan yritysten tilaisuuksissa.
Carrie Chapman Catt
Carrie Chapman Catt (9. tammikuuta 1859 – 9. maaliskuuta 1947), oli yhdysvaltalainen aktivisti, joka johti naisasialiikettä 25 vuoden ajan. Hänen uransa huipentui vuonna 1920, kun perustuslakia muutettiin niin että naiset saivat äänioikeuden.
Catt opiskeli lakia ja työskenteli koulun rehtorina. Hän oli kahdesti naimisissa, ensimmäinen aviomies kuoli kahden avioliittovuoden jälkeen, ja toisessa liitossa hänellä oli avioehto, jonka mukaan vaimo sai käyttää aikaansa neljä kuukautta vuodessa naisasiaan.
1920-luvulla Catt osallistui rauhanliikkeen työhön ja tuki voimakkaasti Kansainliittoa. Toisen maailmansodan jälkeen hän kiinnostui YK:n toiminnasta ja käytti vaikutusvaltaansa saadakseen päteviä naisia YK:n komissioihin.
Teoksia
Catt julkaisi yhdessä muiden kanssa kaksi kirjaa.
Jens Albinus
pienoiskuva|Jens Albinus vuonna 2012. Jens Albinus (s. 3. tammikuuta 1965 Bogense) on tanskalainen näyttelijä. Hän on esiintynyt muun muassa Hallgrim Ørn Hallgrimssonin roolissa televisiosarjassa Ørnen: En krimi-odyssé. Vuonna 2003 Albinus sai vuoden miespääosan Robert- ja parhaan miespääosan Bodil-palkinnon roolistaan elokuvassa Totuuden jäljillä (At kende sandheden, 2002). Vuonna 2007 hän oli jälleen ehdolla Robert-palkinnon saajaksi. Ehdokkuus tuli vuoden miespääosasta elokuvassa Koko homman pomo (2006). Lars von Trierin elokuvista Albinus on esiintynyt myös Idiooteissa (1998), Dancer in the Darkissa (2000) ja Nymphomaniacissa (2013).
Shōwa-kausi
Shōwa-kausi (昭和) oli aikakausi Japanin historiassa 25. joulukuuta 1926 – 7. tammikuuta 1989. Aikakausi sijoittuu keisari Hirohiton valtakaudelle. Shōwa-kautta edelsi Taishō-kausi ja seurasi Heisei-kausi.
Hanja
Koreaa kirjoitettiin pääasiassa hanja-merkein aina 1900-luvun alkuun saakka, sen jälkeen hangeul on nopeasti korvannut niiden käytön. Pohjois-Koreassa hanja-merkkejä ei käytetä enää lainkaan. Etelä-Koreassakin niitä käytetään hyvin vähän, pääasiassa ihmisten nimissä, sillä nimet ovat monien mielestä hienomman näköisiä kiinalaisin merkein ja ne antavat vihiä sukunimen historiasta. Myös eteläkorealaisten henkilökortteihin on merkitty henkilön nimi kirjoitettuna hanja-merkein. . Etelä-Koreassakin on sanomalehtiä, jotka eivät käytä lainkaan hanja-merkkejä.
M/S Nordnorge
Rakentaminen
Alus tilattiin 1. toukokuuta 1994 Kvaerner Ulsteinvik A/S:lta Ulsteinvikistä Norjasta. Sen köli laskettiin 8. syyskuuta 1995 telakkanumerolla 266 ja alus laskettiin vesille 6. heinäkuuta 1996. Se valmistui 14. maaliskuuta 1997 ja alus luovutettiin Narvikiin rekisteröidylle Ofotens og Vesteraalens D/S A/S:lle Norjaan 19. maaliskuuta. Seuraavana päivänä alus kastettiin Nordnorgeksi kumminaan Sissel Rönbäck.
Zaporižžja
Zaporižžja on kasvanut ja sijaitsee nykyään Dneprin molemmilla rannoilla. Joen ja kaupungin keskellä on sen jakava Hortytsjan saari.
Skyyteistä hunneihin
Dneprin rannalla Etelä-Ukrainassa sijaitsi Skyyttien valtakunnan pääkaupunki. Skyyttien valtakunta oli olemassa noin 700 eaa. – 400 jaa., minkä jälkeen se joutui hunnien valtaan. 600-luvulla alueelle tulivat ensin avaarit, sitten kasaarit. Kasaarien hävittyä 966 tuli alueen hallitsijaksi Kiovan ruhtinas Svjatoslav I. Alue joutui bolgaarien haltuun. Ukrainalaiset ruhtinaat kokoontuivat Hortitsan saarelle 1000-luvulla ja hyökkäsivät bolgaareja vastaan voitokkaasti Moložna-joella. Alue kuitenkin joutui pian mongolien valtapiiriin tataarien valloitettua alueen ja se liitettiin Krimin kaanikuntaan. 1400-luvulla alkoi muodostua kasakkayhdyskuntia Dneprin alajuoksulle.
Turkin vastainen Aleksandrovskin linnoitus
Venäjän ja Turkin vastaisen sodan tuloksena pystytettiin 1770 alueelle Aleksandrovskin linnoitus, mistä vuoteen 1806 mennessä kasvoi Aleksandrovskin kaupunki. Kaupunki sai nimensä Venäjän armeijan komentajan ruhtinas Aleksandr Golitsynin mukaan.
Mikko Varonen
Mikko Varonen (s. 26. kesäkuuta 1979 Kitee) on suomalainen pesäpalloilija. Varonen pelasi Superpesistä kausina 1995–2007. Varonen edusti koko uransa Kiteen Palloa. Varonen voitti urallaan kolme SM-kultaa kausina 1999, 2000 ja 2005 sekä kolme SM-hopeaa kausina 1997, 2001 ja 2004. Hän pelasi ulkopelissä takakentällä. Varonen pelasi urallaan 312 Superpesiksen runkosarjaottelua. Näissä hän löi 13 kunnaria ja 144 tavallista juoksua, toi 148 juoksua ja keräsi 983 kärkilyöntiä. Varonen pelasi urallaan 77 Superpesiksen ylempää pudotuspeliottelua. Näissä hän löi kuusi kunnaria ja 32 tavallista juoksua, toi 33 juoksua ja keräsi 250 kärkilyöntiä. Varonen pelasi urallaan seitsemän Superpesiksen karsintasarjan ottelua. Näissä hän löi viisi tavallista juoksua, toi neljä juoksua ja keräsi 27 kärkilyöntiä.
World Series of Poker
WSOP-ranneke
Minkä tahansa WSOP-turnauksen päätteeksi voittaja saa "golden braceletin", eli kultaisen rannerenkaan (rannekkeen). Poikkeuksen tähän teki The Big One for One Drop -hyväntekeväisyysturnaukset (vuoden 2012 WSOP turnaus #55 ja vuoden 2014 WSOP turnaus #57), joiden voittajat saivat platinasta valmistetun rannekkeen 0.78 karaatin timantilla.